ddrg/super_eurlex huggingface dataset:
Kirjeenvaihtona tehty sopimus Euroopan yhteisön ja Chilen tasavallan välillä Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteenä olevan viinikauppaa koskevan sopimuksen lisäykseen VI tehtävistä muutoksista



Virallinen lehti nro L 231 , 24/08/2006 s. 0140 - 0143



Kirjeenvaihtona tehty sopimus Euroopan yhteisön ja Chilen tasavallan välillä Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteenä olevan viinikauppaa koskevan sopimuksen lisäykseen VI tehtävistä muutoksista KIRJE nro 1 Euroopan yhteisön kirje Bryssel 24. huhtikuuta 2006 Arvoisa Herra, Minulla on kunnia viitata teknisiin mukautuksiin liittyviin kokouksiin, jotka on pidetty 18 päivänä marraskuuta 2002 tehdyn Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteenä olevan viinikauppaa koskevan sopimuksen 29 artiklan 2 kohdan mukaisesti. Kyseisen kohdan mukaan osapuolet voivat keskinäisellä suostumuksella muuttaa kyseisen sopimuksen lisäyksiä osapuolten lainsäädännön muutosten huomioon ottamiseksi. Näissä kokouksissa päätettiin, että eräät Chilen tavaramerkit, jotka ovat samanlaiset kuin yhteisön maantieteelliset merkinnät, tulee sisällyttää lisäykseen VI (7 artiklassa tarkoitetut tavaramerkit). Minulla on sen vuoksi kunnia ehdottaa, että viinikauppaa koskevan sopimuksen lisäys VI korvataan tämän kirjeen liitteenä olevalla lisäyksellä, joka tulisi voimaan tästä päivästä alkaen. Olisin kiitollinen, jos voisitte vahvistaa, että hallituksenne hyväksyy tämän kirjeen sisällön. Vastaanottakaa, Arvoisa Herra, korkeimman kunnioitukseni vakuutus. Euroopan yhteisön puolesta Mariann Fischer Boel KIRJE nro 2 Chilen kirje Bryssel 24. huhtikuuta 2006 Arvoisa Rouva, Minulla on kunnia ilmoittaa vastaanottaneeni tänään päivätyn kirjeenne, jonka sisältö on seuraava: "Minulla on kunnia viitata teknisiin mukautuksiin liittyviin kokouksiin, jotka on pidetty 18 päivänä marraskuuta 2002 tehdyn Euroopan yhteisön ja sen jäsenvaltioiden sekä Chilen tasavallan välisen assosiaatiosopimuksen liitteenä olevan viinikauppaa koskevan sopimuksen 29 artiklan 2 kohdan mukaisesti. Kyseisen kohdan mukaan osapuolet voivat keskinäisellä suostumuksella muuttaa kyseisen sopimuksen lisäyksiä osapuolten lainsäädännön muutosten huomioon ottamiseksi. Näissä kokouksissa päätettiin, että eräät Chilen tavaramerkit, jotka ovat samanlaiset kuin yhteisön maantieteelliset merkinnät, tulee sisällyttää lisäykseen VI (7 artiklassa tarkoitetut tavaramerkit). Minulla on sen vuoksi kunnia ehdottaa, että viinikauppaa koskevan sopimuksen lisäys VI korvataan tämän kirjeen liitteenä olevalla lisäyksellä, joka tulisi voimaan tästä päivästä alkaen. Olisin kiitollinen, jos voisitte vahvistaa, että hallituksenne hyväksyy tämän kirjeen sisällön." . Minulla on kunnia ilmoittaa teille, että Chilen tasavalta hyväksyy kirjeenne sisällön. Vastaanottakaa, Arvoisa Rouva, korkeimman kunnioitukseni vakuutus. Chilen tasavallan puolesta Oscar Alcamán Riffo --------------------------------------------------
Euroopan unionin ja Amerikan yhdysvaltojen välinen sopimus lentoyhtiöiden PNR- eli matkustajarekisteritietojen käsittelemisestä ja siirtämisestä Yhdysvaltojen turvallisuusministeriölle (DHS) (vuoden 2007 PNR-sopimus)



Virallinen lehti nro L 204 , 04/08/2007 s. 0018 - 0025



20070723 Euroopan unionin puolesta annettu, lentoyhtiöiden PNR- eli matkustajaluettelotietojen käsittelemisestä ja siirtämisestä Yhdysvaltojen sisäisen turvallisuuden ministeriölle (DHS) tehtyyn Euroopan unionin ja Amerikan yhdysvaltojen väliseen sopimukseen liitetty julistus (vuoden 2007 PNR-sopimus) "Jäsenvaltiot soveltavat tätä sopimusta, joka ei poikkea EU:n tai sen jäsenvaltioiden lainsäädännöstä eikä muuta sitä, kunnes sopimus tulee voimaan, väliaikaisesti ja hyvässä uskossa sekä voimassa olevan kansallisen lainsäädäntönsä puitteissa." --------------------------------------------------
Yhteisesti hyväksytyt pöytäkirjamerkinnät Euroopan yhteisön ja Brasilian liittotasavallan välillä



Virallinen lehti nro L 138 , 30/05/2007 s. 0012 - 0012



Yhteisesti hyväksytyt pöytäkirjamerkinnät Euroopan yhteisön ja Brasilian liittotasavallan välillä GATT 1994 -sopimuksen XXVIII artiklan mukaiset neuvottelut GATT 1994 -sopimuksen liitteenä olevassa EY:n luettelossa CXL mainittujen siipikarjanlihaa koskevien myönnytysten muuttamisesta. GATT 1994 -sopimuksen XXVIII artiklan mukaisissa neuvotteluissa Euroopan yhteisön, jäljempänä "EY", ja Brasilian liittotasavallan, jäljempänä "Brasilia", välillä tullitariffeja ja kauppaa koskevan yleissopimuksen 1994 (GATT 1994 -sopimuksen) liitteenä olevassa EY:n luettelossa CXL mainittujen siipikarjanlihaa koskevien myönnytysten muuttamiseksi Euroopan yhteisöjen komission valtuuskunta ja Brasilian valtuuskunta ovat päässeet jäljempänä esitettyyn sopimukseen. Euroopan yhteisöjen komission valtuuskunta ja Brasilian valtuuskunta esittävät tämän sopimuksen kummankin osapuolen viranomaisten hyväksyttäväksi. 1. Sidottu tulli: tullinimikkeen 02109020 (nyt 02109939) sidottu tulli on 1300 euroa tonnilta, tullinimikkeen 160231 sidottu tulli on 1024 euroa tonnilta ja tullinimikkeen 16023219 sidottu tulli on 1024 euroa tonnilta. 2. Tariffikiintiöt: EY avaa seuraavat vuotuiset tariffikiintiöt: a) tullinimikettä 02109020 ("suolattu") varten 264245 tonnin tariffikiintiö, josta 170807 tonnia varataan Brasilialle. Kiintiötulli on 15,4 prosentin arvotulli; b) tullinimikettä 160231 ("kalkkuna") varten 103896 tonnin tariffikiintiö, josta 92300 tonnia varataan Brasilialle. Kiintiötulli on 8,5 prosentin arvotulli; c) tullinimikettä 16023219 ("kypsennetty") varten 250953 tonnin tariffikiintiö, josta 79477 tonnia varataan Brasilialle. Kiintiötulli on 8 prosentin arvotulli. 3. Edellä 2 kohdassa tarkoitettujen tariffikiintiöiden mukainen tuonti perustuu alkuperätodistuksiin, jotka Brasilian toimivaltaiset viranomaiset antavat syrjimättömällä tavalla. 4. Tähän sopimukseen sisältyviin myönnytyksiin sovelletaan WTO:n Dohan-kehitysohjelmassa mahdollisesti sovittavia ehtoja. 5. Jaettaessa kiintiömääriä maille, joilla on pääasiallisen tai huomattavan toimittajan asema, noudatetaan GATT-sopimuksen XIII artiklan perusperiaatteita. Näiden periaatteiden soveltamisesta seuraavat myönnytykset eivät saa olla tämän sopimuksen mukaisesti neuvoteltuja myönnytyksiä epäsuotuisampia. 6. Molemmat osapuolet sitoutuvat panemaan tämän sopimuksen määräykset täytäntöön mahdollisimman pian noudattaen sisäisiä menettelyjään. 7. Neuvottelut tämän sopimuksen täytäntöönpanosta aloitetaan kumman tahansa osapuolen pyynnöstä. Tehty Brysselissä kahdentenakymmenentenäyhdeksäntenä päivänä toukokuuta vuonna kaksituhattaseitsemän. Euroopan yhteisön puolesta +++++ TIFF +++++ Brasilian liittotasavallan puolesta +++++ TIFF +++++ --------------------------------------------------
Pöytäkirja Euroopan yhteisöjen ja niiden jäsenvaltioiden sekä Kazakstanin tasavallan väliseen kumppanuus- ja yhteistyösopimukseen kumppanuus- ja yhteistyösopimuksen määräysten ulottamisesta tekstiilituotteiden kahdenväliseen kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen



Virallinen lehti nro L 017 , 24/01/2007 s. 0016 - 0016



Pöytäkirja Euroopan yhteisöjen ja niiden jäsenvaltioiden sekä Kazakstanin tasavallan väliseen kumppanuus- ja yhteistyösopimukseen kumppanuus- ja yhteistyösopimuksen määräysten ulottamisesta tekstiilituotteiden kahdenväliseen kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen EUROOPAN YHTEISÖ, sekä KAZAKSTANIN TASAVALTA, jotka katsovat seuraavaa: (1) Euroopan yhteisöjen ja niiden jäsenvaltioiden sekä Kazakstanin tasavallan kumppanuus- ja yhteistyösopimus, jäljempänä "kumppanuus- ja yhteistyösopimus", allekirjoitettiin vuonna 1995 ja se tuli voimaan 1 päivänä heinäkuuta 1999. (2) On käyty neuvotteluja sen varmistamiseksi, että kumppanuus- ja yhteistyösopimuksen muiden tavaroiden kauppaan sovellettavat periaatteet ulotettaisiin koskemaan virallisesti myös tekstiilituotteiden kauppaa. (3) Olisi hyväksyttävä asianmukaiset kumppanuus- ja yhteistyösopimukseen tehtävät muutokset. OVAT SOPINEET SEURAAVAA: 1 artikla Muutetaan Euroopan yhteisöjen ja niiden jäsenvaltioiden sekä Kazakstanin tasavallan kumppanuus- ja yhteistyösopimus, jäljempänä "kumppanuus- ja yhteistyösopimus", seuraavasti: 1) Poistetaan 11 artiklassa oleva viittaus 16 artiklaan. 2) Kumotaan 16 artikla. 2 artikla Tämä pöytäkirja on erottamaton osa kumppanuus- ja yhteistyösopimusta. 3 artikla Tämä pöytäkirja tulee voimaan sen allekirjoittamista seuraavan kuukauden ensimmäisenä päivänä. 4 artikla Tämä pöytäkirja laaditaan kahtena kappaleena sopimuspuolten kaikilla virallisilla kielillä, ja jokainen teksti on yhtä todistusvoimainen. --------------------------------------------------
Euroopan talousyhteisön ja Norjan kuningaskunnan väliseen sopimukseen Bulgarian tasavallan ja Romanian Euroopan unioniin liittymisen johdosta tehtävä

LISÄPÖYTÄKIRJA

EUROOPAN YHTEISÖ

ja

NORJAN KUNINGASKUNTA

OTTAVAT HUOMIOON 14 päivänä toukokuuta 1973 allekirjoitetun Euroopan talousyhteisön ja Norjan kuningaskunnan sopimuksen, jäljempänä ’sopimus’, sekä Norjan ja yhteisön välistä kalan ja kalatuotteiden kauppaa koskevat voimassa olevat järjestelyt,

OTTAVAT HUOMIOON Bulgarian tasavallan ja Romanian liittymisen Euroopan unioniin,

OTTAVAT HUOMIOON sopimuksen Bulgarian tasavallan ja Romanian osallistumisesta Euroopan talousalueeseen,

OTTAVAT HUOMIOON olemassa olevan kalan ja kalastustuotteiden kauppaa koskevan järjestelyn Norjan sekä Bulgarian tasavallan ja Romanian välillä,

OVAT PÄÄTTÄNEET määritellä yhteisellä sopimuksella sopimukseen Bulgarian tasavallan ja Romanian Euroopan unioniin liittymisen johdosta tehtävät mukautukset, ja

OVAT PÄÄTTÄNEET TEHDÄ TÄMÄN PÖYTÄKIRJAN:

(CN-koodit ex 1605 20 10, ex 1605 20 91 ja ex 1605 20 99) 2 000 tonnia

4 artikla

Euroopan yhteisö poistaa ”teolliseen valmistukseen tarkoittamista” koskevan edellytyksen eli loppukäyttäjää koskevan vaatimuksen niistä tariffikiintiöistä, jotka on avattu vuonna 2004 jäädytetyn makrillin (järjestysnumerot 09.0760, 09.0763 and 09.0778), jäädytetyn sillin ja silakan (järjestysnumero 09.0752) ja jäädytettyjen sillifileiden (järjestysnumero 09.0756) osalta. Samoista tariffikiintiöistä poistetaan vastaavasti tuotteiden ihmisravinnoksi tarkoittamista koskeva vaatimus.

Jäädytettyjen kuorittujen katkarapujen (järjestysnumero 09.0758) nykyinen tulliton tariffikiintiö koskee CN-koodeja ex 1605 20 10, ex 1605 20 91 ja ex 1605 20 99.

Euroopan yhteisö yhdistää ajanjaksoksi 1 päivästä tammikuuta 200831 päivään joulukuuta 2008 kaksi nykyistä jäädytettyjen kuorittujen katkarapujen (järjestysnumerot 09.0745 ja 09.0758) tullitonta tariffikiintiötä ja uuden 2 000 tonnin suuruisen tullittoman tariffikiintiön, josta on säädetty 3 artiklassa; uusi yhdistetty tariffikiintiö koskee CN-koodeja ex 1605 20 10, ex 1605 20 91 ja ex 1605 20 99.

Tammikuun 1 päivästä 2009 kahta nykyistä jäädytettyjen kuorittujen katkarapujen tariffikiintiötä, joiden järjestysnumerot ovat 09.0758 (2 500 tonnia) ja 09.0745 (5 500 tonnia), ja uutta 2 000 tonnin suuruista ylimääräistä tullitonta tariffikiintiötä sovelletaan kolmena erillisenä tariffikiintiönä ja ne koskevat CN-koodeja ex 1605 20 10, ex 1605 20 91 ja ex 1605 20 99.

Euroopan yhteisö yhdistää kolme nykyistä makrillin tariffikiintiötä (järjestysnumerot 09.0760, 09.0763 ja 09.0778) koskevat alajaksot 15 päivästä kesäkuuta 2008 yhdeksi jaksoksi, joka kestää 15 päivästä kesäkuuta 14 päivään helmikuuta.
b)

lähettävä sopimuspuoli on ilmoittanut vastaanottavalle osapuolelle kirjallisesti aiotusta siirrosta ja vastaanottava sopimuspuoli on vahvistanut kirjallisesti, että kyseisiin aineisiin ja laitteisiin sovelletaan tätä sopimusta ja että ehdotettu vastaanottaja, jos vastaanottaja on muu kuin vastaanottava sopimuspuoli, on vastaanottavan sopimuspuolen lainsäädäntövaltaan kuuluvalla alueella toimiva valtuutettu henkilö.
Kirjeenvaihtona tehty sopimus Euroopan yhteisön ja Mosambikin tasavallan välisen kalastuskumppanuussopimuksen väliaikaisesta soveltamisesta



Virallinen lehti nro L 331 , 17/12/2007 s. 0033 - 0034



20071122 Kirjeenvaihtona tehty sopimus Euroopan yhteisön ja Mosambikin tasavallan välisen kalastuskumppanuussopimuksen väliaikaisesta soveltamisesta A. Mosambikin hallituksen kirje Arvoisa Herra Viitaten 21 päivänä joulukuuta 2006 parafoituun, kalastusmahdollisuudet ja taloudellisen korvauksen 1 päivän tammikuuta 2007 ja 31 päivän joulukuuta 2011 väliseksi ajaksi määrittelevään Euroopan yhteisön ja Mosambikin tasavallan väliseen kalastuskumppanuussopimukseen ja sen pöytäkirjaan, liitteeseen ja lisäyksiin, minulla on kunnia ilmoittaa, että Mosambikin hallitus on valmis soveltamaan tätä sopimusta väliaikaisesti 1 päivästä tammikuuta 2007 alkaen sen 17 artiklan mukaiseen voimaantuloon saakka, jos Euroopan yhteisö on valmis tekemään samoin. On sovittu, että pöytäkirjan 2 artiklassa vahvistetun taloudellisen korvauksen ensimmäinen erä maksetaan viimeistään 31 päivänä lokakuuta 2007. Pyydän Teitä ystävällisesti vahvistamaan, että Euroopan yhteisö hyväksyy tämän väliaikaisen soveltamisen. Vastaanottakaa, Arvoisa Herra, korkeimman kunnioitukseni vakuutus. Mosambikin tasavallan puolesta B. Euroopan yhteisön kirje Arvoisa Herra Minulla on kunnia ilmoittaa vastaanottaneeni seuraavan tänään päivätyn kirjeenne: "Viitaten 21 päivänä joulukuuta 2006 parafoituun, kalastusmahdollisuudet ja taloudellisen korvauksen 1 päivän tammikuuta 2007 ja 31 päivän joulukuuta 2011 väliseksi ajaksi määrittelevään Euroopan yhteisön ja Mosambikin tasavallan väliseen kalastuskumppanuussopimukseen ja sen pöytäkirjaan, liitteeseen ja lisäyksiin, minulla on kunnia ilmoittaa, että Mosambikin hallitus on valmis soveltamaan tätä sopimusta väliaikaisesti 1 päivästä tammikuuta 2007 alkaen sen 17 artiklan mukaiseen voimaantuloon saakka, jos Euroopan yhteisö on valmis tekemään samoin. On sovittu, että pöytäkirjan 2 artiklassa vahvistetun taloudellisen korvauksen ensimmäinen erä maksetaan viimeistään 31 päivänä lokakuuta 2007. Pyydän Teitä ystävällisesti vahvistamaan, että Euroopan yhteisö hyväksyy tämän väliaikaisen soveltamisen." Minulla on kunnia ilmoittaa Teille, että Euroopan yhteisö hyväksyy tämän väliaikaisen soveltamisen. Vastaanottakaa, Arvoisa Herra, korkeimman kunnioitukseni vakuutus. Euroopan yhteisön puolesta --------------------------------------------------
Pöytäkirja Euroopan yhteisön ja Singaporen tasavallan hallituksen välisen tiettyjä lentoliikenteen näkökohtia koskevan sopimuksen muuttamisesta



Virallinen lehti nro L 073 , 15/03/2008 s. 0029 - 0030



Pöytäkirja Euroopan yhteisön ja Singaporen tasavallan hallituksen välisen tiettyjä lentoliikenteen näkökohtia koskevan sopimuksen muuttamisesta EUROOPAN YHTEISÖ ja SINGAPOREN TASAVALLAN HALLITUS, jäljempänä "osapuolet", jotka OTTAVAT HUOMIOON sopimukset, jotka on allekirjoitettu Bulgarian tasavallan ja Singaporen tasavallan hallituksen välillä Singaporessa 28 päivänä marraskuuta 1969 ja Romanian ja Singaporen tasavallan hallituksen välillä Singaporessa 11 päivänä tammikuuta 1978, OTTAVAT HUOMIOON Euroopan yhteisön ja Singaporen tasavallan hallituksen sopimuksen tietyistä lentoliikenteen näkökohdista, jäljempänä "horisontaalinen sopimus", joka allekirjoitettiin Luxemburgissa 9 päivänä kesäkuuta 2006, OTTAVAT HUOMIOON Bulgarian tasavallan ja Romanian liittymisen Euroopan unioniin ja siten yhteisöön 1 päivänä tammikuuta 2007, OVAT SOPINEET SEURAAVAA: 1 artikla Lisätään horisontaalisen sopimuksen liitteessä I olevaan a kohtaan luetelmakohdat seuraavasti, ensimmäinen Belgiaa koskevan luetelmakohdan jälkeen ja toinen Portugalia koskevan luetelmakohdan jälkeen: - "— Bulgarian kansantasavallan hallituksen ja Singaporen tasavallan hallituksen välinen sopimus kummankin maan alueiden välisestä ja niiden kautta edelleen tapahtuvasta lentoliikenteestä, allekirjoitettu Singaporessa 28 päivänä marraskuuta 1969, jäljempänä "Singapore–Bulgaria-sopimus";" - "— Romanian sosialistisen tasavallan hallituksen ja Singaporen tasavallan hallituksen välinen lentoliikennesopimus, allekirjoitettu Singaporessa 11 päivänä tammikuuta 1978, jäljempänä "Singapore–Romania-sopimus";". 2 artikla Lisätään horisontaalisen sopimuksen liitteeseen II luetelmakohdat seuraavasti, ensimmäinen Singapore–Belgia-sopimusta koskevan luetelmakohdan jälkeen ja toinen Singapore–Portugali-sopimusta koskevan luetelmakohdan jälkeen: a) kohtaan a) "Jäsenvaltion tekemä nimeäminen": - "— Singapore–Bulgaria-sopimuksen 3 artikla;" - "— Singapore–Romania-sopimuksen 3 artikla;". b) kohtaan b) "Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen": - "— Singapore–Bulgaria-sopimuksen 3 artikla;" - "— Singapore–Romania-sopimuksen 3 artikla;". c) kohtaan d) "Kuljetustariffit Euroopan yhteisön sisällä": - "— Singapore–Bulgaria-sopimuksen 8 artikla;" - "— Singapore–Romania-sopimuksen 9 artikla;". 3 artikla Tämä pöytäkirja tulee voimaan päivänä, jona osapuolet ovat ilmoittaneet kirjallisesti toisilleen, että pöytäkirjan voimaan saattamisen edellyttämät sisäiset menettelyt on saatettu päätökseen. 4 artikla Tämä pöytäkirja laaditaan bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä. Mahdollisissa erimielisyystapauksissa englanninkielinen toisinto on todistusvoimainen. --------------------------------------------------
Pöytäkirja Euroopan yhteisön ja Georgian hallituksen välisen tiettyjä lentoliikenteen näkökohtia koskevan sopimuksen muuttamisesta



Virallinen lehti nro L 073 , 15/03/2008 s. 0022 - 0023



Pöytäkirja Euroopan yhteisön ja Georgian hallituksen välisen tiettyjä lentoliikenteen näkökohtia koskevan sopimuksen muuttamisesta EUROOPAN YHTEISÖ ja GEORGIAN HALLITUS, jäljempänä "osapuolet", jotka OTTAVAT HUOMIOON sopimukset, jotka on allekirjoitettu Bulgarian tasavallan ja Georgian välillä Sofiassa 19 päivänä tammikuuta 1995 ja Romanian ja Georgian välillä Tbilisissä 26 päivänä maaliskuuta 1996, OTTAVAT HUOMIOON Euroopan yhteisön ja Georgian hallituksen sopimuksen tietyistä lentoliikenteen näkökohdista, jäljempänä "horisontaalinen sopimus", joka allekirjoitettiin Brysselissä 3 päivänä toukokuuta 2006, OTTAVAT HUOMIOON Bulgarian tasavallan ja Romanian liittymisen Euroopan unioniin ja siten yhteisöön 1 päivänä tammikuuta 2007, OVAT SOPINEET SEURAAVAA: 1 artikla Lisätään horisontaalisen sopimuksen liitteessä I olevaan a kohtaan luetelmakohdat seuraavasti, ensimmäinen Itävaltaa koskevan luetelmakohdan jälkeen ja toinen Alankomaita koskevan luetelmakohdan jälkeen: - "— Bulgarian tasavallan hallituksen ja Georgian hallituksen välinen lentoliikennesopimus, allekirjoitettu Sofiassa 19 päivänä tammikuuta 1995, jäljempänä liitteessä II "Georgia–Bulgaria-sopimus";" - "— Romanian hallituksen ja Georgian hallituksen välinen lentoliikennesopimus, allekirjoitettu Tbilisissä 26 päivänä maaliskuuta 1996, jäljempänä liitteessä II "Georgia–Romania-sopimus";". 2 artikla Lisätään horisontaalisen sopimuksen liitteeseen II luetelmakohdat seuraavasti, ensimmäinen Georgia–Belgia-sopimusta koskevan luetelmakohdan jälkeen ja toinen Georgia–Puola-sopimusta koskevan luetelmakohdan jälkeen: a) kohtaan a) "Jäsenvaltion tekemä nimeäminen": - "— Georgia–Bulgaria-sopimuksen 3 artiklan 5 kappale;" - "— Georgia–Romania-sopimuksen 3 artikla;" b) kohtaan b) "Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen": - "— Georgia–Bulgaria-sopimuksen 4 artiklan 1 kappaleen a kohta;" - "— Georgia–Romania-sopimuksen 4 artiklan 1 kappaleen a kohta;" c) kohtaan d) "Lentopolttoaineen verotus": - "— Georgia–Bulgaria-sopimuksen 5 artikla;" - "— Georgia–Romania-sopimuksen 9 artikla;" d) kohtaan e) "Kuljetustariffit Euroopan yhteisön sisällä": - "— Georgia–Bulgaria-sopimuksen 6 artikla;" - "— Georgia–Romania-sopimuksen 8 artikla". 3 artikla Tämä pöytäkirja tulee voimaan päivänä, jona osapuolet ovat ilmoittaneet kirjallisesti toisilleen, että pöytäkirjan voimaan saattamisen edellyttämät sisäiset menettelyt on saatettu päätökseen. 4 artikla Tämä pöytäkirja laaditaan bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja georgian kielellä, ja jokainen teksti on yhtä todistusvoimainen. --------------------------------------------------
Pöytäkirja Euroopan yhteisön ja Malediivien tasavallan välisen tiettyjä lentoliikenteen näkökohtia koskevan sopimuksen muuttamisesta



Virallinen lehti nro L 073 , 15/03/2008 s. 0026 - 0026



Pöytäkirja Euroopan yhteisön ja Malediivien tasavallan välisen tiettyjä lentoliikenteen näkökohtia koskevan sopimuksen muuttamisesta EUROOPAN YHTEISÖ ja MALEDIIVIEN TASAVALTA, jäljempänä "osapuolet", jotka OTTAVAT HUOMIOON Bulgarian tasavallan ja Malediivien tasavallan välillä Malessa 13 päivänä elokuuta 1996 allekirjoitetun sopimuksen, OTTAVAT HUOMIOON Euroopan yhteisön ja Malediivien tasavallan sopimuksen tietyistä lentoliikenteen näkökohdista, jäljempänä "horisontaalinen sopimus", joka allekirjoitettiin Brysselissä 21 päivänä syyskuuta 2006, OTTAVAT HUOMIOON Bulgarian tasavallan liittymisen Euroopan unioniin ja siten yhteisöön 1 päivänä tammikuuta 2007, OVAT SOPINEET SEURAAVAA: 1 artikla Lisätään horisontaalisen sopimuksen liitteessä I olevaan a kohtaan luetelmakohta seuraavasti Itävaltaa koskevan luetelmakohdan jälkeen: - "— Bulgarian tasavallan hallituksen ja Malediivien tasavallan hallituksen välinen lentoliikennesopimus, allekirjoitettu Malessa 13 päivänä elokuuta 2006, jäljempänä liitteessä II "Malediivit–Bulgaria-sopimus";". 2 artikla Lisätään horisontaalisen sopimuksen liitteeseen II luetelmakohdat seuraavasti Malediivit–Itävalta-sopimuksen jälkeen: a) kohtaan a) "Jäsenvaltion tekemä nimeäminen": - "— Malediivit–Bulgaria-sopimuksen 3 artiklan 1 kappale;" b) kohtaan b) "Liikennöintilupien tai muiden lupien epääminen, peruuttaminen kokonaan tai tilapäisesti tai rajoittaminen": - "— Malediivit–Bulgaria-sopimuksen 4 artiklan 1 kappaleen a kohta;" c) kohtaan d) "Lentopolttoaineen verotus": - "— Malediivit–Bulgaria-sopimuksen 7 artikla;" d) kohtaan e) "Kuljetustariffit Euroopan yhteisön sisällä": - "— Malediivit–Bulgaria-sopimuksen 9 artikla;". 3 artikla Tämä pöytäkirja tulee voimaan päivänä, jona osapuolet ovat ilmoittaneet kirjallisesti toisilleen, että pöytäkirjan voimaan saattamisen edellyttämät sisäiset menettelyt on saatettu päätökseen. 4 artikla Tämä pöytäkirja laaditaan bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja divehin kielellä, ja jokainen teksti on yhtä todistusvoimainen. --------------------------------------------------
Sopimuspuolten yhteinen julistus erityisestä osallistumisesta Schengenin säännöstön täytäntöönpanoon, soveltamiseen ja kehittämiseen



Virallinen lehti nro L 103 , 13/04/2012 s. 0010 - 0010



Sopimuspuolten yhteinen julistus erityisestä osallistumisesta Schengenin säännöstön täytäntöönpanoon, soveltamiseen ja kehittämiseen Sopimuspuolet julistavat yhdessä, että Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton erityistä osallistumista Schengenin säännöstön täytäntöönpanoon, soveltamiseen ja kehittämiseen ei voida pitää oikeudellisena tai poliittisena ennakkotapauksena millään muulla Euroopan unionin ja kyseisten valtioiden välisen yhteistyön alalla. --------------------------------------------------